./data/phi0474/phi013/phi0474.phi013.perseus-lat2.xml
M. Tullius Cicero
ac ne longum sit, Quirites, tabellas proferri iussimus quae a							quoque dicebantur datae  primo ostendimus Cethego: signum cognovit  nos linum incidimus; legimus  erat scriptum ipsius manu							Allobrogum senatui et populo sese quae eorum legatis confirmasset							facturum esse; orare ut item illi facerent quae sibi eorum legati								recepissent  tum Cethegus, qui paulo ante aliquid tamen de							gladiis ac sicis quae apud ipsum erant deprehensa respondisset dixissetque se semper bonorum ferramentorum							studiosum fuisse, recitatis litteris debilitatus atque abiectus								conscientia repente conticuit  introductus Statilius cognovit et signum et manum suam  recitatae							sunt tabellae in eandem fere sententiam; confessus est  tum							ostendi tabellas Lentulo et quaesivi cognosceretne signum 								adnuit  ‘est vero’ inquam ‘notum								quidem signum, imago avi tui,							clarissimi viri, qui amavit unice patriam et civis suos; quae quidem te							a tanto scelere etiam muta revocare debuit ’